Elisa Lientola

Elisa Lientola (s. 1979 Jyväskylä) on suomalainen Lahdessa toimiva kuvataiteilija ja vasemmistoliiton kunnanvaltuutettu Lahdessa.

Elisa Lientola on tehnyt veistoksia usein teräksestä hitsaamalla. Jyväskylässä sijaitseva Alku on kuutisen metriä pitkä, kolme metriä leveä ja parin tuhannen kilon painoinen.

Lientola opiskeli Lahden taideinstituutissa 2001-2007. Aiemmin hän opiskeli  Keski-Suomen käsi- ja taideteollisuusoppilaitoksessa Petäjävedellä ja Oriveden opistossa. Hän työskenteli läänintaiteilijana taiteen keskustoimikunnassa vuodesta 2016. Läänintaiteilijana Lientolan aluetta oli julkinen taide, prosenttitaidehankkeet sekä taide- ja kulttuuripolitiikka. Läänintaiteilijakauden loppuvaiheessa hän toimi Taiken Reilun taiteen manifesti -viestintäkampanjan projektipäällikkönä. Lientola toimii Taidemaalariliiton toiminnanjohtajana 2023 alkaen.

Lahden taideinstituutin lakkauttamista vastustaneita mielenosoituksia järjestänyt Lientola päätyi politiikkaan sen jälkeen, kun taideinstituutti lakkautettiin vastustuksesta huolimatta. Vuodesta 2013 alkaen hän on ollut Lahden kaupunginvaltuustossa. Myös läänintaiteilijan pestillä oli yhteyttä Taideinstituutin lakkauttamiseen. Poliittisen uran myötä Lientola on suorittanut oikeusmuotoilun tradenomin tutkinnon ja valmistunut hallintotieteiden kandidaatiksi 2023.

Julkisia teoksia

Lähteet

Aiheesta muualla 
 
 Elisa Lientola taiteilijamatrikkelissa
 Elisa Lientolan verkkosivut

Vasemmistoliiton poliitikot
Suomalaiset kuvanveistäjät
Vuonna 1979 syntyneet
Elävät henkilöt
Lahden kaupunginvaltuutetut